|  |
| --- |
| HONVÉDELMI MINISZTÉRIUM |
| Sorszám: 1/2020. |

**PÁLYÁZATI FELHÍVÁS**

**2020. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Tervezési és Koordinációs Főosztály  1055 Budapest, Balaton u. 7-11. |
| **A gyakorlat időtartama** |
| 2-6 hét |
| **A pályázat kiírásának dátuma** |
| 2020. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A szakmai gyakorlat célja a HM Tervezési és Koordinációs Főosztályhoz érkező hallgatók felkészítése a Honvédelmi Minisztériumban folyó államigazgatási munkával kapcsolatban. A szakmai gyakorlat további célja, hogy a hallgatók megismerkedjenek a Honvédelmi Minisztérium működésével, a tárcánál folyó szakmai munkával, bekapcsolódjanak a napi munkavégzésébe, önállóan oldják meg a szakmai vezetőjük által rájuk bízott feladatot, illetve tapasztalatokat gyűjtsenek a munkaerőpiacon való későbbi elhelyezkedéshez. A szakmai gyakorlat során elsajátíthatóak és/vagy fejleszthetőek az alábbi kompetenciák:  - **általános kompetenciák:** határidőre való pontos, precíz munkavégzés a feladatok jellegétől függően önállóan vagy együttműködési készséget tanúsítva csapatban; a szakmai nyelvezetnek megfelelő írásbeli és szóbeli kommunikáció.  - **szakmai kompetenciák:** jogi, illetve államigazgatási koncepciók, fogalmak, elméletek, releváns módszerek ismerete és alkalmazása. |

|  |
| --- |
| **Elvégzendő feladatok, programok** |
| Előadások az alábbi témákban:   * jogalkotási munka a honvédelmi tárcánál, * munkatervezési feladatok a Honvédelmi Minisztériumban, * az önkéntes tartalékos rendszer szabályozói háttere, * a honvédelmi tárca működése, létszámgazdálkodása és szervezési feladatai, * a Honvédelmi Katasztrófavédelmi Rendszer szabályozási kérdései. |
| Főosztályi jogszabályfigyelő elkészítése. |
| Fiktív miniszteri felkészítő készítése. |
| Fiktív előterjesztés készítése. |
| A gyakorlat lezárását szolgáló megbeszélés, a tapasztalatok összegzése. |

|  |
| --- |
| **A pályázat elbírálásánál előnyt jelent** |
| Igazgatásszervező, közigazgatás-szervező, nemzetközi igazgatási, jogász, védelmi igazgatási, katasztrófavédelem szakon folytatott tanulmányok. |
|  |
| **A pályázat benyújtásának módja:** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 1/2020.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 1/2020. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |