|  |
| --- |
| HONVÉDELMI MINISZTÉRIUM |
| Sorszám: 2/2020. |

**PÁLYÁZATI FELHÍVÁS**

**2020. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Vagyonfelügyeleti Főosztály  1055 Budapest, Balaton u. 7-11. |
| **A gyakorlat időtartama** |
| 6 hét |
| **A pályázat kiírásának dátuma** |
| 2020. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| INGATLANGAZDÁLKODÁS A GYAKORLATBAN:  Az állami vagyongazdálkodás során a jogi alapok rendszerszintű megismerése, elsajátítása, a Honvédelmi Minisztérium mint állami vagyonkezelő feladatainak megismertetése, az ingatlangazdálkodás alapjainak elsajátítása. A HM mint vagyonkezelő és a tulajdonosi joggyakorlók kapcsolatrendszerének elsajátítása. |
| **Elvégzendő feladatok, programok** |
| Az állami ingatlangazdálkodás alapjainak megismerése (elméleti alapozás, jogszabályismeretek) |
| Az ingatlanok vagyonkezelői nyilvántartásának kezelése, az abban szereplő adatok feldolgozása elemzés szintén (gyakorlati szintű képesség elsajátítása) |
| Döntéshozatalt elősegítő jelentések készítése (gyakorlati szintű képesség elsajátítása) |
| Az ingatlangazdálkodás szakterületét érintő jogi szabályozás tervezeteinek megítélése, véleményezése (gyakorlati szintű képesség elsajátítása) |
| Hivatali levelezési formák (törzskultúra) elsajátítása (gyakorlati szintű képesség elsajátítása) |
| Ingatlanok élőben – helyszíni bejárásokon, szemléken való részvétel, tapasztalat-feldolgozás törzskultúrának megfelelően (elméleti alapozás, gyakorlati szintű képesség elsajátítása) |
| Részvétel norma- és szerződésszerkesztésekben (gyakorlati szintű képesség elsajátítása) |

|  |
| --- |
| **Elvárás a pályázóval szemben** |
| Állami és Jogtudományi Kar/Közszolgálati (államigazgatási) Kar/Közgazdasági Egyetem  Európai Uniós nyelv ismerete  ECDL tanfolyam elvégzése/számítógép felhasználói ismeretek, gépírás, MS Word-office/Excell ismerete  Elemző képesség  Érdeklődés az ingatlangazdálkodás iránt |

|  |
| --- |
| **A pályázat elbírálásánál előnyt jelent** |
| Fővárosi illetőségű lakcímmel való rendelkezés |
|  |
| **A pályázat benyújtásának módja:** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 2/2020.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 2/2020. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |